DJEČJI VRTIĆ “NAŠA RADOST” PREGRADA
Pregrada, Stjepana Škreblina 1

KLASA: 601-01/26-01/46
URBROJ: 2214-41-01-26-1

Pregrada, 8.7.2026.
Na temelju članka 11. stavka 2. Zakona o pravu na pristup informacijama (NN 25/13., 85/15. i 69/22.) Dječji vrtić “NAŠA RADOST” PREGRADA upućuje
JAVNI POZIV
ZA SAVJETOVANJE S JAVNOŠĆU
Ovim putem poziva se zainteresirana javnost da dostavi svoje prijedloge i mišljenja na nacrt PRAVILNIKA O PROVEDBI POSTUPKA JEDNOSTAVNE NABAVE.
Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu ili na Dječji vrtić “NAŠA RADOST” PREGRADA, Pregrada, Stjepana Škreblina 1.
Savjetovanje će trajati od 8.7.2026. godine do 8.8.2026. godine
Obrazloženje uz nacrt Pravilnika o provedbi postupka jednostavne nabave daje se u nastavku ovom Pozivu.
Po završetku savjetovanja, svi pristigli doprinosi bit će razmotreni te prihvaćeni ili neprihvaćeni uz obrazloženja koja su sastavni dio Izvješća o savjetovanju s javnošću.
Izvješće će biti objavljeno na mrežnim stranicama Dječjeg vrtića “NAŠA RADOST” PREGRADA www.dv-nasaradost.pregrada.hr u roku od 8 dana od isteka roka za podnošenje prijedloga.
 
[bookmark: _Hlk234396934]								RAVNATELJICA
						     Natalija Vrhovski, univ.bac.praesc.educ.


OBRAZLOŽENJE UZ NACRT PRAVILNIKA O PROVEDBI POSTUPKA JEDNOSTAVNE NABAVE

Zakon o izmjenama i dopunama Zakona o javnoj nabavi (NN 48/26) stupio je na snagu 16.5.2026. godine, pa je potrebno u skladu s tim izmjenama uskladiti i akte Dječjeg vrtića “NAŠA RADOST” PREGRADA za čije je donošenje ovlašteno Upravno vijeće Dječjeg vrtića “NAŠA RADOST” PREGRADA, konkretno potrebno je izmijeniti Pravilnik o provedbi postupaka jednostavne nabave (KLASA: 025-02/24-01/04, URBROJ:2214-41-1-24-1), od 18.4.2024. godine i Pravilnik o izmjeni dopuni Pravilnika o provedbi postupaka jednostavne nabave (KLASA: 025-02/25-01/03, URBROJ:2214-41-1-25-1), od 3.4.2025. godine.

Člankom 86. stavkom 3. Zakona o izmjenama i dopunama Zakona o javnoj nabavi propisano je da će naručitelji u roku od tri mjeseca od dana stupanja na snagu navedenog zakona uskladiti opće akte kojima se uređuju pravila, uvjeti i postupci jednostavne nabave za nabavu robe, usluga i radova.

Općim aktom naručitelj je obvezan urediti pravila:
a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi
b) o osiguranju pravne zaštite gospodarskim subjektima, i to putem prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 eura
c) o mogućnosti primjene elektroničkih sredstava komunikacije za nabave čija je procijenjena vrijednost jednaka ili manja od 15.000,00 eura.

Najvažnije izmjene koje donosi Pravilnik o provedbi postupka jednostavne nabave su one koje se odnose na klasifikaciju postupka prema procijenjenoj vrijednosti nabave, uz pravila postupanja, obveza primjene elektroničke komunikacije, uređenje provedbe postupka jednostavne nabave te postupka pregleda i ocjene ponuda, donošenje odluke o odabiru i poništenju postupka, uređenje instituta prigovora kao posebnog oblika pravne zaštite u postupcima jednostavne nabave, uređenje ugovaranja, praćenja izvršenja ugovornih obveza i izvještavanje.

U odnosu na plan nabave i njegove izmjene koje se obvezno objavljuju u EOJN RH, u registru ugovora evidentiraju se predmeti nabave procijenjene vrijednosti jednake ili veće od 15.000,00 eura bez PDV-a, umjesto dosadašnjeg praga od 2.650,00 eura. Propisuje se da se cijene ponuda uspoređuju bez PDV-a.

